ખાસ કરીને કલ્પસર યોજનાના વધતા ખર્ચને લઇને ચિંતા સેવવામાં આવી રહી છે. આ યોજના જો નિર્ધારિત સમયમાં શરૂ થઇ હોત તો આજે આ યોજનાનો ખર્ચ 56000 કરોડ થયો હોત પરંતુ હવે આ યોજનાનું કામ જો 2019માં શરૂ કરવામાં આવે તો તેનો કુલ ખર્ચ એક લાખ કરોડ રૂપિયાને પણ ઓળંગી જાય તેવી સંભાવના છે. આ યોજનામાં પહેલાં ટાઇડલ વીજ પ્રોજેક્ટ શરૂ કરવાનો હતો પરંતુ તેનો ખર્ચ 20000 કરોડ કરતાં વધી જતાં તેને પડતો મૂકીને 30 કિલોમીટરનો જે બ્રીજ બનાવવાનો છે તેના પર સોલાર એનર્જીના પ્રોજેક્ટ શરૂ કરવાનું સરકારનું આયોજન છે. આ યોજનામાં સરકાર પીપીપી મોડમાં પણ જઇ શકે છે. મોદી સરકારનો બીજો પ્રોજેક્ટ ગિફ્ટ અને ધોલેરા સિટી છે અને આ બન્ને સિટી માટે કેન્દ્ર સરકાર ખુદ સક્રિય છે. મોદી તેમના ભાષણોમાં ધોલેરા અને ગિફ્ટ સિટીનો ઉલ્લેખ કરી રહ્યાં છે ત્યારે કેન્દ્ર સરકાર ગુજરાતને આ બન્ને પ્રોજેક્ટમાં ફરજ પાડશ તેમ લાગી રહ્યું છે.